El llibre “Entre la realitat i la ficció” de Pasqual Alapont es presentarà aquest dijous en el Centre Cívic del Port de Sagunt
09 de maig 2016

![Imagen 1](/media/hlemft4k/pasqualalapont.jpg)

​

El llibre “Entre la realitat i la ficció” de Pasqual Alapont es presentarà aquest dijous, 12 de maig, a les 19 hores, en el Centre Cívic Antic Sanatori del Port de Sagunt. Aquesta iniciativa s'emmarca dins del cicle Parlem de Llibres que organitza la delegació de Cultura de l'Ajuntament de Sagunt.

Pasqual Alapont (Catarroja, 1963) és un escriptor, actor i director d'escena valencià. Llicenciat en Geografia i Història per la Universitat de València, ha desenvolupat la seua activitat professional entre la literatura i el teatre, on ha treballat d'editor, traductor, guionista, dramaturg, actor i director d'escena. A més d'obres infantils i juvenils, ha publicat una novel·la per a adults i ha estrenat cinc obres de teatre. La seua obra ha sigut traduïda al basc, castellà, gallec, portuguès i a l'eslovè. Ha col·laborat en les publicacions _Daina_ i _Saó_. Entre les seues obres destaquen _L’ovella negra_, _L’infern de Marta_, _Pell de corder_ o les històries dels populars personatges Manel i l'avi Frederic amb més de 100.000 llibres venuts.

*   [](http://www.facebook.com/sharer.php?u=https://aytosagunto.es/va/actualitat/el-llibre-entre-la-realitat-i-la-ficcio-de-pasqual-alapont-es-presentara-aquest-dijous-en-el-centre-civic-del-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/el-llibre-entre-la-realitat-i-la-ficcio-de-pasqual-alapont-es-presentara-aquest-dijous-en-el-centre-civic-del-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-llibre-entre-la-realitat-i-la-ficcio-de-pasqual-alapont-es-presentara-aquest-dijous-en-el-centre-civic-del-port-de-sagunt/ "Linked In")
*   [](mailto:?body=https://aytosagunto.es/va/actualitat/el-llibre-entre-la-realitat-i-la-ficcio-de-pasqual-alapont-es-presentara-aquest-dijous-en-el-centre-civic-del-port-de-sagunt/)